open-index/open-wikipedia-markdown huggingface dataset:
Ivan Rebroff

**Ivan Rebroff**, egentlig **Hans-Rolf Rippert** (født 31. juli 1931 i Berlin-Spandau, død 27. februar 2008 i Frankfurt am Main) var en tyskfødt gresk sanger (bass) med en uvanlig stemme som favnet fire og en halv oktaver (fra dyp mannsstemme til høy sopran). Dette ble regnet som det største spranget i hans levetid og han ble oppført i Guiness rekordbok. Etter eget utsagn var han gjennom sin jødiske mor av russisk opprinnelse, men det er ikke bekreftet. Han medvirket i et kjent kossak-kor ved Svartehavet og i Ural i mange år.

Rebroff betegnet seg selv som internasjonal, en «forbindelse mellom øst og vest» og bodde som æresborger på øya Skopelos i Hellas. Han giftet seg aldri og var i siste delen av livet gresk statsborger.

Han var kjent for å synge russiske folkeviser, men sang også operaer, lett klassisk musikk og folkeviser fra mange andre land. Han holdt mer enn 6000 konserter i sin karriere. Gjennombruddet var 1968 da han fremstilte Tevje i en fransk versjon av *[[Spelemann på taket]]* i Théâtre Marigny i Paris.

Han var uvanlig stor av vekst. Ifølge IMDb var han 196 cm høy.

## Pseudonym
Navnet *Rebroff* stammer fra russisk ребро (*rebro*) som er oversettelsen til tysk *Rippe*. *Ivan* er russisk for *Hans*. Tilpasset sitt pseudonym bar han et stort skjegg og dessuten ofte en russisk pelslue og tilsvarende folkedrakt. Sammen med en liten aksent ble han sett på som en man tenkte seg som en ekte russer. Slik skapte han sitt image i show-business.

## Referanser


## Eksterne lenker
* 
* 
*
Wernersholm

**Wernersholm** er et tidligere lyststed som ligger i Wernersholmvegen 20 på Hop i Fana bydel, Bergen. Werner Hosewinckel Christie kjøpte stedet i 1784 og anlå lystgården Wernersholm. Christie rev de opprinnelige gårdsbygningene på Hop og han fikk laget en kanal fra Hopsvannet slik at Wernersholm ble liggende på en kunstig holme. Christie døde barnløs og anlegget ble i 1829 solgt til kjøpmannen Michael Krohn. Krohn rev hovedbygningen som var i dårlig stand og oppførte en ny som er bevart. Nåværende hovedbygning skal være tegnet av ingeniøroffiser Frantz Henrik d’Aubert (1797–1842) rundt 1830. Trepanelbygningen i empirestil preges av en tempelgavl båret av søyler. Bygningen ble ombygget i 1898, trolig av arkitekt Schak Bull, og i 1913-14 av arkitekt Ingolf Danielsen.

Bjørnstjerne Bjørnson besøkte stedet et par måneder sommeren 1859 og skrev der teksten til «Ja, vi elsker». Eieren Georg Dankert Krohn var en venn av Bjørnson. Bjørnson fullførte *[[Arne (roman)|Arne]]* mens han var der, og begynte på *[[En glad gutt]]* og *På Guds veie*.

Fabrikkeier Jørgen Petersen overtok Wernersholm i 1879 og den var i slekten til 1989.

## Den åttekantede «papirkirken»
Mest kjent ble stedet for kirken Christie fikk oppført her. Han tegnet både våningshus og en åttekantede kirke med 13 meter i tverrmål og plass til rundt 800 personer, og bygget ruvet i landskapet slik det fremgår av prospektbilder blant annet laget JFL Dreier. Byggematerialet var også hans egen oppskrift. Kirken fikk vegger av rydningsstein uten kalk, men var trukket både utvendig og innvendig av en slags pappmasjé av gammelt papir vætet i vitriolvann, og tilsatt kalk blandet med myse og eggehvite, med dekorasjoner av samme materiale. Det sirkelrunde interiøret hadde en kjerne av tre og var kledd med leire, utenpå dekket med et tykt lag av pappmasjéen som var formet til korintiske søyler. Noe av treverket stammet fra kapellet på St. Jakobs kirkegård (Markekirkegården ved Stadsporten), som Christie kjøpte i 1789. Kirken hadde et sylindrisk tårn i midten med en halvkuleformet kuppel toppet med et lite tårn. Kirken ble åpnet i 1796, da det ble holdt en gudstjeneste der, og bygningen sammenlignet med Peterskirken og Pantheon i Roma. Biskop Jacob Neumann omtalte kirken som et nydelig lite kapell som vitnet om Christies gode smak. Lyder Sagen beskrev kirken som et Pantheon i miniatyr.

Michael Krohn rev kirken rundt 1830 etter at han overtok fordi den var i dårlig stand.

I 1937 omtalte amerikanske aviser denne papirkirken, og Bergen kommune fikk forespørsel fra en person i Kansas City om en kirke «*in your city, built entirely of paper, made water-proof by the application of lime, curdled milk, and white of egg...It sounds to me like a newspaper story*». Tydeligvis var kirken på Wernersholm gått helt i glemmeboken i 1937, for kommunens svarbrev var benektende, og fortsatte: «En sådan kirke finnes såvidt man vet, heller ikke noget annet sted her i landet.»

## Referanser


## Eksterne lenker
*
Javier Culson

**Javier Culson** (født 25. juli 1984) er en friidrettsutøver fra Puerto Rico, som konkurrerer i hekkeløp.

Culson deltok ved VM 2007, der han ble slått ut i semifinalen på 400 meter hekk. Ved Sommer-OL 2008 ble han igjen slått ut i semifinalen.

Han deltok ved VM 2009 i Berlin, der han forbedret sin personlige rekord i finalen til 48,09, en tid som holdt til sølvmedalje, bak Kerron Clement.

Culson var flaggbærer for Puerto Rico under åpningen av Sommer-OL i London i 2012.

## Personlige rekorder utendørs
* 400 meter hekk – 47,72 (8. mai 2010)
* 400 meter - 45,99 (31. mars 2012)
* 800 meter - 1.49,97 (19. mars 2011)

## Referanser


## Eksterne lenker
* 
* 
* 
*
Luleälven

**Luleälven**, eller **Lule älv**, (lulesamisk: *Julevädno*) er ei elv i Norrbottens län i Sverige. Elva er 461 kilometer lang og munner ut i Bottenviken ved byen Luleå. Nedbørfeltet er på  og middelvannføringen ved munningen er .

Luleälven er sterkt utbygd, og Vattenfall AB har alene 15 kraftverk langs denne elva. Sveriges største vannkraftverk, Harsprånget, er utbygd med effekt på 977 MW.

## Referanser
Einar Sverdrup

**Einar Sverdrup** (1895–1942) var en norsk offiser (oberstløytnant) og gruveingeniør.

Sverdrup hadde utdannelse fra Krigsskolen og Norges tekniske høyskole, samt fra USA. Han var direktør for Store Norske Spitsbergen Kulkompani. Sverdrup arbeidet for å bedre sikkerheten i gruvene på Svalbard basert på studier av gruvedrift i Storbritannia og på kontinentet. 

Han kom til Storbritannia etter at Svalbard var blitt evakuert og gruvene ødelagt i september 1941. Han mente evakueringen var helt unødvendig fordi Tyskland hadde rikelig og lett tilgang til kull på kontinentet. 

Sverdrup var leder for Operasjon Fritham, som skulle sikre Svalbard mot tysk overtagelse. Han mente også det ville være en propagandaseier at deler av landet var fritt og holdt av norske styrker. 13. mai 1942 omkom han, da ekspedisjonsskipet «Isbjørn» ble senket av tyske fly i Grønfjorden.

Det er reist en bauta til minne om Sverdrup i Longyearbyen.

## Familie
Han var sønn av professor Edvard Sverdrup og halvbror av professor Harald Ulrik Sverdrup. Johan Sverdrup var hans grandonkel. Harald og Nordahl Grieg var hans søskenbarn.

## Utmerkelser

For sin ledelse av Operasjon Fritham ble han post mortem hedret med Krigskorset med sverd.

## Referanser


## Kilder
* Svein Sæter (2016). Kongen av Spitsbergen. Einar Sverdrups kamp for gruvene og mot Nazi-Tyskland.
* Gjems-Onstad, Erik (red.): ''Krigskorset og St. Olavsmedaljen med ekegren'', s. 75–76, Grøndahl og Dreyers Forlag, 1995. ISBN 978-8250421905
* *[[Våre falne 1939–1945]]*, fjerde bok, utgitt av Den norske stat, 1949–51
Bernard Kipyego

**Bernard Kiprop Kipyego** (født 16. juli 1986 i distriktet Keiyo) er en kenyansk langdistanseløper.

Ved VM i terrengløp 2007 vant han bronse i seniorklassen, og det kenyanske laget som han deltok på vant gull i lagkonkurransen. I VM i terrengløp 2008 kom han på 10.-plass individuelt, men vant igjen gull i lagkonkurransen. 

Han vant Berlin halvmaraton 2009 med tiden 59.34. Dette var hans debut på halvmaraton.

Han deltok i VM i friidrett 2009, der han kom på femteplass på 10&nbsp;000 meter.

## Personlige rekorder
* 3000 meter – 7.50,57 min (2006)
* 5000 meter – 13.09,96 min (2005)
* 10000 meter – 26.59,61 min (2007)

## Referanser


## Eksterne lenker
*
Bureja-demningen

**Bureja-demningen**, med ***Saratov vannkraftverk*** (russisk: Бурейская ГЭС, eller *Burejskaja GES*) er en demning med vannkraftverk i elva Bureja, ei nordlig sideelv til Amur i det fjerne østlige Russland. Vannkraftverket ble påbegynt i 1978 og er fortsatt under utvidelse, det er (2010) ikke ferdig utbygd selv om forventet ferdigstillelse var 2009.

I 2008 kjørte det med 1&nbsp;800 MW kapasitet, men det forventes at anlegget snart når full kapasitet på 2&nbsp;010 MW fordelt på seks turbiner à 335 MW hver. Årsproduksjonen er allerede oppe i 3,3 TWh årlig.

## Referanser


## Eksterne lenker
*
Stephen Clark

**Stephen «Steve» Edward Clark** (født 17. juni 1943 i Oakland, California) er en amerikansk tidligere svømmer som under sommer-OL i 1964 i Tokyo vant tre gullmedaljer på 4x100&nbsp;m frisvømming stafett, 4x200&nbsp;m frisvømming stafett og 4x100&nbsp;m medley stafett.

## Referanser


## Eksterne lenker
*
Jehue Gordon

**Jehue Gordon** (født 15. desember 1991) er en friidrettsutøver fra Trinidad og Tobago.

Han deltok på det trinidadiske laget som fikk sølv på 4 x 400 meter i de Panamerikanske leker for junior i 2009.

Under VM i friidrett 2009 kom han på 4.-plass på 400 meter hekk. Her satte han ny personlig rekord på 48,26. Gordon ble verdensmester på 400 m hekk i VM i friidrett 2013 i Moskva.

## Referanser


## Eksterne lenker
*
Zeya-demningen

**Zeya-demningen**, med ***Zeya vannkraftverk*** (russisk: Зе́йскаја ГЭС, eller *Zejskaja GES*) er en demning med vannkraftverk i elva Amur i det fjerne østlige Russland. Dette er det største vannkraftverket i det østlige Sibir. Det er installert  1&nbsp;330 MW kapasitet.

Demningen og vannkraftverket ble påbegynt i 1972 og demmer opp ***Zeyareservoaret*** på 2&nbsp;500 km² er i alt 40 km bred nederst, og 200 km lang. Dette er den største oppdemmede innsjøen på Amur. Innsjøen starter ved byen Zeja, og over ei 1&nbsp;100 m lang bro går Den transsibirske jernbane.
Michael Krohn (forretningsmann)

**Michael Krohn** (1793–1878) var en norsk kjøpmann.

## Familie
Han var sønn av kjøpmann Wollert Danchertsen Krohn (1765–1834) og Cecilie Margrethe Meyer (1763–1797). I mars 1817 giftet han seg med Fridrica Lovise Monrad (1794–1868). Wollert Krohn eide et stort patrisierhus på hjørnet Strandgaten – Tollbodsallmenningen (i dag ligger Strandgaten 209 på denne tomten). Michael vokste opp i dette huset.

Michael Krohns oldefar var den tyskfødte forretningsmannen Claus Krohn.

## Forretningsmann og gründer
I 1829 kjøpte han lyststedet Wernersholm på Hop i Fana. Han rev hovedhuset og kirken som stod der, og fikk oppført et nytt hovedhus i empirestil. På Hop drev han også et eldre marmorbrudd fram til 1850-årene.

Michael Krohn var drivkraften bak opprettelsen av en rekke store selskaper i Bergen, bl.a. *Det Bergenske Søassuranceselskab* (1845), *[[Det Bergenske Dampskibsselskab]]* (1851), *[[Bergen Mekaniske Verksted]]* (1855) og *[[Bergens Privatbank]]* (1855). I 1849 etablerte han Bergens første gassverk. Broen over holmene Nygårdsstrømmen fikk han bygget i 1852. Dette ga byen forbindelse med Bergensdalen og de store landområdene mot syd.

## «Ja, vi elsker»
Bjørnstjerne Bjørnson skrev «Ja, vi elsker» under et besøk hos Krohn på Wernersholm i 1859.
## Ettermæle
Michael Krohns gate i Årstad bydel i Bergen er oppkalt etter Michael Krohn.

## Referanser


## Litteratur
* *Det Bergenske Dampskibsselskap i femogsytti år*, Christian Koren-Wiberg, 1926

## Eksterne lenker
* SNL
* Artikkel om Michael Krohn av Åsta Vadset, Nettsiden "Historier fra en bydel - Årstad", Bergen Byarkiv
Hans Jacob Joensen

**Hans Jacob Djones Debes Joensen** (1938–2021) var en færøysk luthersk prest.

Han vokste opp i en fiskerfamilie i bygda Gjógv. Han tok studentereksamen ved Føroya Studentaskúli i Tórshavn i 1958 og teologisk embedseksamen ved Københavns Universitet i 1968, hvoretter han ble ordinert som prest ved Anna Kirke på Nørrebro i København. Han giftet seg i 1968 med bankassistent Lisbeth Andersen.

Joensen var residerende kapellan i Risbjerg ved Hvidovre 1970–1975, deretter i Suðurstreymoy på Færøyene 1975–1978. Ved delingen av prestegjeldet i 1978 ble Joensen sogneprest i det østlige Suðurstreymoy.

I 1990 ble Færøyene utskilt fra København bispedømme som eget bispedømme, og Joensen ble innsatt som biskop. Han avgikk med pensjon idet Fólkakirkjan ble utskilt fra den danske Folkekirken som et eget trossamfunn i 2007, og flyttet med ektefellen til Birkerød ved København.

Han ble utnevnt til ridder av Dannebrogordenen i 1992.

## Referanser
Juan Modesto Guilloto

**Juan Modesto Guilloto León** (født 24. september 1906 i El Puerto de Santa María, død 16. april 1969 i Praha), vanligvis kjent som **Modesto**, var en spansk republikansk offiser under den spanske borgerkrigen. 

Modesto jobbet i et sagbruk før han ble med i den spanske hæren. Han tjente senere i Spansk Marokko, og ble en sersjantmajor i den spanske legion. Fra 1930 ble Modesto tilknyttet det spanske kommunistpartiet. 

Da borgerkrigen brøt ut i juli 1936 deltok han i angrepet på Cuartel de la Montaña og kjempet i Madrilenian-fjellene. Modesto var en av lederne av det femte regiment, som han kommanderte fra oktober 1936. Han kjempet i slaget om Talavera de la Reina og i Illescas (september 1936), samt i forsvaret av Madrid (november 1936-mars 1937) og slaget ved Jamara (februar 1937). 

Modesto ble forfremmet til oberstløytnant i folkearméen og kommanderte det femte armékorpset, og deltok i slaget om Belchite, slaget om Brunete og slaget om Teruel. I 1938 ble han igjen forfremmet, til oberst, og ble Ebroarméens kommandant, som så utkjempet slaget ved Ebro. 

Etter at Catalonia hadde falt til nasjonalisthæren, utnevnte Juan Negrín ham til general kommandant for den sentrale hæren 2. mars 1939, og etter at mindre enn en måned hadde gått satt Modesto på et fly til USSR, hvis regjering anerkjente hans militære rang. 

Under andre verdenskrig kjempet han for Den røde armé og bulgarske kommuniststryker. Etter han ble beseiret av José Díaz i en kamp om lederskapet i det spanske kommunistpartiet dro han til Praha, hvor han døde i 1969. 

Modesto skrev også en bok om sine erfaringer under borgerkrigen med navnet *Soy del Quinto Regimento* (*Jeg i det femte regiment*), som ble utgitt i Paris i 1969.

## Referanser
Stanley Stornes

**Stanley Stornes** (født 19. august 1939) er en grafisk bildekunstner basert i Sandnes. Han startet sin kunstutdanning ved Stavanger Reklameskole og gikk siden på Statens håndverks- og kunstindustriskole, 1959 – 63 og Statens kunstakademi, 1963 – 66

Han debuterte i Kunstnerforbundet, Oslo, 1967, og har siden stilt ut der 1970 og 1972. Har også stilt med verker på Vestlandsutstillingen, 1971 -79
og Statens kunstutstilling, 1967 -83, foruten flere andre kollektivutstillinger.

;Andre utstillinger (utvalg):
* Ålesund Kunstforening, 1978
* Jærgalleriet, Klepp, 1979
* Haugesund Kunstforening, 1977
* Kunstnernes Hus, Oslo, 1975
* Galleri Norske Grafikere, Oslo, 1974
* Bryne Kunstforening, 1973
* Bergen Kunstforening, 1972
* Stavanger Kunstforening, 1999
* Cité internationale des Arts,Paris, 1997

## Referanser
Ashley Callus

**Ashley John Callus** (født 10. mars 1979 i Brisbane, Queensland) er en australsk svømmer som under Sommer-OL 2000 i Sydney vant gullmedalje på 4x100&nbsp;m frisvømming stafett. Han vant bronsemedalje på samme øvelse under Sommer-OL 2008 i Beijing. Callus har også fire gullmedaljer og en sølvmedalje fra langbane- og kortbane-VM, to gullmedaljer og to sølvmedaljer fra Samveldelekene, en gullmedalje og en sølvmedalje fra Pan Pacific Championship, samt en gullmedalje og en sølvmedalje fra Goodwill Games.

## Referanser


## Eksterne lenker
*
Chris Fydler

**Christopher «Chris» John Fydler** (født 8. november 1972 i Sydney, New South Wales) er en australsk tidligere svømmer som under sommer-OL i 2000 i Sydney, vant gullmedalje på 4x100&nbsp;m frisvømming stafett, for Australia. Fydler har også tre gullmedalje og en sølvmedalje på stafett fra langbane- og kortbane-VM, fem gullmedaljer på stagett og tre individuelle sølvmedaljer fra Samveldelekene, samt en gullmedalje, ni sølvmedaljer og tre bronsemedaljer fra Pan Pacific Championship.

## Referanser


## Eksterne lenker
*
Dordi Strøm

**Dordi Elisabeth Strøm** (født 16. mai 1971 på Hitra i Sør-Trøndelag) er en norsk scenekunstner og forfatter. 

Hun er utdannet ved Kunsthøgskolen i Bergen nå Universitetet i Bergen, Akademi for Scenekunst (Norwegian Theatre Academy NTA), Universitetet i Sørøst-Norge USN og Universitetet i Innlandet. Strøm er en skapende og visuelt arbeidende scenekunstner. Hun arbeider med scenografi, tekstproduksjon, kostymedesign, installasjon, tegning og foto.

Strøm har mottatt en rekke stipender og ble nominert til Heddaprisen 2009 for beste scenografi til forestillingen *Så blir det stilt* av Arne Lygre på Det norske teatret.

Hun bor og arbeider i Trolltun Borettslag på Bøler i Oslo.

## Bibliografi

* *Flog* (2021), Samlaget, ISBN 9788234002366
* *Odel* (2023), Samlaget, ISBN 9788234008160

## Referanser


## Eksterne lenker
* Hjemmeside
Odd Starheim

**Odd Kjell** **Starheim** (født 14. juni 1916 i Lista, død 1. mars 1943) var en norsk offiser (kaptein) som var med i Kompani Linge under andre verdenskrig. Starheim var utdanna styrmann.

Han forlot Norge om bord på snekka MK «Viking» som gikk ut ifra Rauna i Farsund den 11. august 1940 og ankom Aberdeen i Storbritannia den 17. august. Han slutta seg til Special Operations Executive og Kompani Linge. Starheim var tre turer tilbake til Norge og organiserte etterretningsvirksomhet på Sørlandet, første gang i Operasjon Cheese med blant annet en radiostasjon drevet av Gunvald Tomstad. Han blei arrestert av tyske styrker i Oslo, men klarte å rømme.

Han var sjef for gruppa som 15. mars 1942 kapra kystruteskipet DS «Galtesund» og førte det til Aberdeen. Som retrett fra den mislykka Operasjon Carhampton ville man vinteren 1943 igjen kapre et kystruteskip og ta dette over til England. Kapringa av kystruteskip DS «Tromøsund» gikk galt. På vei over Nordsjøen 1. mars 1943 ble skipet bombet i senk av tyske fly og alle om bord omkom. Starheims kropp dreiv i land i Tjörn i Bohuslän i Sverige. Han er gravlagt i Lista.

## Utmerkelser
Starheim er hedra med Krigskorset med sverd, St. Olavsmedaljen med eikegrein, Krigsmedaljen, Deltakermedaljen med rosett, Haakon VIIs 70-årsmedalje og den britiske Distinguished Service Order.

## Referanser


 


## Kilder
* *[[Våre falne 1939–1945]]*; utgitt av Den norske stat 1949–51
* Artikkel om Arendals Dampskibsselskab av Dag Bakka jr. i «Skipet» 1.2000
* E. O. Hauge: *Mannen som stjal Galtesund*, 1955
* Birger Dannevig:* Arendalsregionens krigshistorie. Arendalsregionen og dens handelsflåte 1939–1945*, 1985, ISBN 8299131308
* Erling Jensen, Ragnar Ulstein: *Kompani Linge*, 1948, ISBN 9788205377578

## Eksterne lenker
* ''Norsk biografisk leksikon'' om Odd Kjeld Starheim
Michael Klim

**Michael Klim** (født 13. august 1977 i Gdynia, Polen) er en polsk-født australsk svømmer som under sommer-OL i 2000 i Sydney, vant gullmedalje på 4x100&nbsp;m og 4x200&nbsp;m frisvømming stafett, og sølvmedalje på 4x100&nbsp;m medley stafett og 100&nbsp;m butterfly. Han har også en sølvmedalje på 4x200&nbsp;m frisvømming fra sommer-OL i 2004, i Athen, og en bronsemedalje på 4x100&nbsp;m medley fra sommer-OL i 1996 i Atlanta. I tillegg har Klim tolv gullmedaljer, syv sølvmedaljer og tre bronsemedaljer fra langbane- og kortbane-VM, fem gullmedaljer, tre sølvmedaljer og tre bronsemedaljer fra Samveldelekene, seks gullmedaljer og tre sølvmedaljer fra Pan Pacific Championship, samt tre gullmedaljer og en sølvmedalje fra Goodwill Games.

Klim er hedret med Order of Australias medalje, Den australske sportsmedaljen og den australske Hundreårsmedaljen.

## Referanser


## Eksterne lenker
*
Gaute Kraft Grimsrud

**Gaute Kraft Grimsrud** (1963–2004) var en norsk skuespiller. Han spilte sønnen «Terje Tangen» i Svend Wam og Petter Vennerød sin film *[[Svartere enn natten]]* (1979). 

Han fikk en datter, Ingrid, i 1997. Grimsrud døde i en brann i Tønsberg i 2004, og er begravet på Nordre gravlund i Oslo.

## Utvalgt filmografi
* 1979 *Svartere enn natten*

## Referanser


## Eksterne lenker
*
VM i friidrett 2009 – 10 000 meter menn

Øvelsen **10 000 meter menn** ved **[[VM i friidrett 2009]]** ble avholdt på Olympiastadion i Berlin den 17. august.

Norge var ikke representert i øvelsen.

## Rekorder

Følgende mesterskapsrekord ble satt under konkurransen;

## Kvalifiseringskrav

## Program

## Finale

### Mellomtider

## Eksterne lenker
* 10 000 meter startliste fra IAAF. IAAF. Besøkt 16. august 2009.
Marcinelle

**Marcinelle** er en vallonsk by i den belgiske provinsen 
Hainaut. Fram til 1977 utgjorde byen en egen kommune, men har deretter vært en del av kommunen Charleroi.

Marcinelle var stedet der seriemorderen Marc Dutroux bodde fram til han ble arrestert. Dette huset ble ødelagt i 2023. Nå finnes det i stedet et memoriam for dette huset. 

Forlaget Dupuis ligger i Marcinelle. Mange fransk-belgiske tegneserieskapere har holdt til i Marcinelle og byen har gitt navn til den kjente Marcinelle-skolen innen tegneserienes verden. 

## Referanser
Alice Greene

**Alice Norah Gertrude Greene** (født 15. oktober 1879, død 26. oktober 1956) var en britisk tennisspiller som deltok under OL 1908 i London.

Greene vant en olympisk sølvmedalje i tennis under OL 1908 i London. Hun kom på andreplass i innendørsturneringen i single for damer. I singlefinalen tapt hun til sin landsmann Gwendoline Eastlake-Smith med 2-6, 6-4, 0-6.  I utendørsturneringen kom hun på femteplass.

## OL-medaljer
* 1908  London -  Sølv i tennis, single damer innendørs

## Referanser


## Eksterne lenker
*
Gunnar Setterwall

**Carl Gunnar Emanuel Setterwall** (født 18. august 1881 i Stockholm, død 26. februar 1928) var en svensk tennisspiller som deltok i OL 1908 i London og OL 1912 i Stockholm.

Setterwall vant en olympisk bronsemedalje i tennis i OL 1908 i London. Han kom på tredjeplass i innendørsturneringen i double sammen med Wollmar Boström.

Fire år senere, i Sommer-OL 1912 i Stockholm vant han tre OL-medaljer, to sølv og en bronse. 
## OL-medaljer
* 1912  Stockholm -  Sølv i tennis, double utendørs sammen med Carl Kempe.
* 1912  Stockholm -  Sølv i tennis, mixeddouble utendørs sammen med Sigrid Fick.
* 1912  Stockholm -  Bronse i tennis, mixeddouble innendørs sammen med Sigrid Fick.
* 1908  London -  Bronse i tennis, double innendørs sammen med Wollmar Boström.

## Eksterne lenker
*
Märtha Adlerstråhle

**Märtha Adlerstråhle** (født 16. juni 1868, død 4. januar 1956) var en svensk tennisspiller som deltok under OL 1908 i London.

Adlerstråhle vant en olympisk bronsemedalje i tennis under OL 1908 i London. Hun kom på tredjeplass i innendørsturneringen i single for damer bak Gwendoline Eastlake-Smith og Alice Greene begge fra Storbritannia.

## OL-medaljer
* 1908  London -  Bronse i tennis, single damer innendørs Sverige 

## Referanser


## Eksterne lenker
*
Sigrid Fick

**Sigrid Fick** (født 28. mars 1887, død 4. juni 1979) var en svensk tennisspiller som deltok under OL 1912 i Stockholm.

Fick vant to olympiske medaljer i tennis under OL 1912 i Stockholm. Hun kom på andreplass i innendørsturneringen i mixeddouble sammen med Gunnar Setterwall. I utendørsturnering i mixeddouble kom de på tredjeplass.

## OL-medaljer
* 1912  Stockholm -  Sølv i tennis, mixeddouble utendørs sammen med Gunnar Setterwall.
* 1912  Stockholm -  Bronse i tennis, mixeddouble innendørs sammen med Gunnar Setterwall.

## Referanser


## Eksterne lenker
*
Wilberforce Eaves

**Wilberforce Vaughan Eaves** (født 10. desember 1867 i Melbourne død 2. februar 1920 i London) var en britisk tennisspiller som deltok i de olympiske leker 1908 i London.

Eaves vant en olympisk sølvmedalje i tennis under Sommer-OL 1908 i London. Han kom på tredjeplass i utendørsturneringen i single for menn.

## OL-medaljer
* 1908  London -  Bronse i tennis, single herrer utendørs

## Referanser


## Eksterne lenker
*
William Passmore

**William Thomas Passmore** (født 6. september 1882 i St. Louis, Missouri, død 9. mai 1955 i St. Louis, Missouri) var en amerikansk sportsutøver som deltok under OL 1904 i St. Louis.

Passmore vant en olympisk sølvmedalje i lacrosse under OL 1904 i St. Louis. Han var med på laget *St. Louis Amateur Athletic Association* som tapte finalen med 2-8 til det canadiske laget *Shamrock Lacrosse Team*. Hans eldre bror George spilte også på laget.

## OL-medaljer
* 1904  St. Louis -  **Sølv** i Lacrosse  USA

## Eksterne lenker
*
Diddy Kong

**Diddy Kong** (ディディーコング på japansk) er en kjent videospillfigur fra spillprodusenten Nintendo. Han er med i Donkey Kong-serien og hadde sin første opptreden i spillet* Donkey Kong Country* fra 1994. Han er kjent for å ha en rød lue med Nintendologoen på, en rød skjorte og for å være Donkey Kongs hjelpende hånd.

## Referanser
Cinderella (sang)

**«Cinderella»** er en popsang, skrevet av kanadiskfødte Paul Anka samt Joe Sherman. Anka spilte den. «Cinderella» ble utgitt på singlen ABC Paramount 10239 i 1961. B-siden var «Kissing on the Phone».

## Andre versjoner
*Britt Damberg, Mats Olssons orkester, spilte inn Stig Rossners (Stig Andersons) svenske versjon, med samme tittel, på singlen RCA FAS&nbsp;642
*Rune Larsen og Teen Beets har spilt inn sangen på engelsk. I oktober 1964 ble den utgitt som B-siden på singlen Philips 353.264&nbsp;PF. A-siden var «Y'Arriva».

## Norsk versjon
C. C. Bøyesen har skrevet en norsk tekst. Den norske tittelen er identisk med den amerikanske.

### Innspilling
*Grynet Molvig, Willy Andresens kvintett. Utgitt på singlen RCA NA&nbsp;45-1256 i 1961.

## Listeplassering
Ankas versjon lå som best på en syttiendeplass på den amerikanske Billboard Hot 100-listen.

## Referanser
Sollerøya

**(Store) Sollerøya** er en innlandsøy beliggende i innsjøen Femunden i Engerdal kommune i Innlandet. 
Arealet er på ca. 2,25 km² og høyeste punkt er 716 moh., hvilket er 54 m over vannspeilet i Femunden. Det er den største øyen i Femunden, og er ubebodd. Den brukes blant annet til fuglehundtrening av Femund Jakt og fuglehundskole, som holder til i Sømådalen.
Didrik Hvoslef-Eide

**Didrik Hvoslef-Eide** (født 1937) er en norsk arkitekt. 

Han har vært gjesteprofessor ved NTNU i Trondheim, undervist på Arkitekthøgskolene i Oslo , Arkitektskolen i Bergen og Norges miljø- og biovitenskapelige universitet på Ås. 

Hvoslef-Eide var i to år formann i Oslo Arkitektforening. I tidsrommet 2004–2012 styremedlem i Oslo Byes Vel - med ansvaret for arkitektur og byutvikling. Han har vært tildelt Statens treårige arbeidstipend for kunstnere.

I 2009 utga han sammen Ragnar Kvam jr. boka *Intet er så rommelig som havet* på Cappelen Damm. Didrik 

Hvoslef-Eide er medlem av Kunstnerforeningen, hvor han i 2015 mottok årets Blomstipend. Han har også vært tildelt Kunstnerforeningens Frits Thaulows Atelier i Paris i tidsrommet september/oktober i 2014.

## Utførte arbeider som arkitekt i praksis
1974 Gausta Fjellgrend (publisert i Byggekunst nr. 3/1976  og i flere bøker om  gode eksemnpler på fritidsarkitektur))

1976 Tento Fabrikker i Drøbak (publisert i Byggekunst og mottatt Verneforeningen Gamle Drøbaks pris for god tilpasning til lokalsamfunnet)

1979 Nærsnes Barneskole i Røyken kommune (vunnet i arkitektkonkurranse, publisert i Byggekunst og representert i Nasjonalmuseet)

1984 Grytnes ungdomsskolen i Hurum kommune (vunnet i en arkitektkonkurranse, publisert i Byggekunst nr. 6 1989 og diverse andre publikasjoner om god skolearkitektur)

1995 Påbygging av Bestum barneskole fra 1921 av Morgenstierne & Eide (vunnet i arkitektkonkurranse)

1997 Boligområdet "Bønsturnet" i sentrum av Rjukan (vunnet i arkitektkonkurranse og tildelt Telemarks fylkeskommunes pris for god tettstedsutvikling)

1999 Kulturhus på Steilene (vunnet i rkitektkonkurranse) og idag utleiet til Nesodden Seilforening.

2003 Fretheim hotell  i Flåm (vunnet i arkitektkonkurranse)

Diverse større byplan og tettstedarbeider for norske kommuner og fylkeskommuner, blant annet for Oslo kommune som et produkt av førstepremien i den nordiske idékonkurransen "Byen og fjorden - Oslo år 2000 1885.

## Referanser


## Eksterne lenker
*
Bjarne Buntz

**Bjarne Johannes Buntz** (1901–1982) var en norsk operasanger og tenor.

Etter middelskole og handelsskole jobbet han i administrasjonen ved Vaksdal Mølle i åtte år, derpå like mange år som disponent ved Ladegården Dampbakeri. Samtidig lærte han sang under L. Jespersen, og kunne etter anbefalinger fra dirigenten Harald Heide, debutere i hjembyen som Alfredo i *[[la traviata]]* av Giuseppe Verdi 1933, ved Den Nationale Scene under Sverre Jordans ledelse.

Han fortsatte ved Nationaltheatret 1934. Buntz turnerte USA 1947-48 og ble med i Norsk Operaselskap 1949-1957. Han ble fast ved det nystartede Den Norske Opera 1959-68 og var i 1961 nær valgt som Kirsten Flagstads etterfølger den gang Odd Grüner-Hegge fikk jobben. Buntz ble programsekretær i NRK 1967-71 med ansvar for opera og kunstmusikk, deriblant programpostene *Min romanse* og *For operavenner*.

## Premier
* Statens kunstnerlønn 1962
* Augusta Jerwells premie fra Det Norske Operafond, for å ha utvist betydelig innsats for fast opera i Norge.

## Referanser
Axel Sømme

**Axel Christian Zetlitz Sømme** (født 19. april 1899 i Stavanger, død 14. juli 1991 i Bergen) var en norsk samfunnsforsker og professor i økonomisk geografi.

Sømme tok examen artium ved Kongsgaard skole i Stavanger i 1917 og ble cand.philol. i historie fra Universitetet i Oslo 1924. Han underviste ved Oslo handelsgymnasium 1925-32 og ble med i Mot Dag, og deretter i Arbeiderpartiet.

Han studerte økonomisk geografi, med studieturer til Paris som resulterte i en dr.grad i 1931. Senere var han professor i faget ved Norges Handelshøyskole 1948-1969.

Sømme var nevø av kunstneren Jacob Sømme og tremenning til kvinnesaksforkjemper Anna Caspari Agerholt.

## Betydning for norsk økonomi
Sammen med Ole Colbjørnsen, kjent under kallenavnet *Ola Tiltak*, utarbeidet Sømme i 1933 Norges første treårsplan.    Den fikk stor betydning for norsk økonomisk planlegging, og lanserte for alvor teorien om at staten og det offentlige bør være aktive og bruke penger i stedet for å spare i krisetider. Slik oppstod den første moderne norske motkonjunkturpolitikken.

## Utgivelser
* *La Lorraine métallurgique* ( Editions Berger Levrault, Paris, 1930).  Doktoravhandling.
* *Verdensøkonomiens pulsårer* (Aschehoug, 1931).
* *Skogen i Norge* (1932)
* *Jordbruket i Norge* (Det norske Arbeiderpartis forlag, 1933)
* *En norsk 3-årsplan* (1933).  Med Ole Colbjørnsen.
* *Jæren, Egersund og [[Sørlandsbanen]]. En trafikk-geografisk undersøkelse* (1936)
* *Atlas for folkeskolen* (1946).  Illustrert av Gunnar Scott-Ruud
* *Jordbrukets geografi i Norge* (1949).
* *A geography of Norden* (1969)

## Premier
* Medlem av Det Norske Videnskaps-Akademi 1951 
* Medlem av Selskapet til Vitenskapenes Fremme
* Prix Gallois fra Société de Géographie Paris 1957

## Referanser
Hardanger Folkemuseum

**Hardanger Folkemuseum** er et museum som ligger på Utne, ytterst på Folgefonnhalvøya. Det ble grunnlagt i 1911.

Museet har temautstillinger rundt Hardangers kultur og historie, og dessuten skiftende kunstutstillinger.

Noe av det museet viser fram, er en gjenskaping av et klyngetun fra tiden før 1800-tallet, en gammeldags frukthage, et gammelt skolehus fra Djønno, en samling av bunader, hardingfeler, naust og en landhandel. Det er Hardanger Folkemuseum som eier friluftsmuseet Skredhaugen utenfor Lofthus, og museet samarbeider med Agatunet. 

Museet har åpent hele året.

Siden 1992 har Hardanger folkemuseum og Olav H. Hauge-senteret arrangert «Diktardagen» da en «diktartavle» av en norsk lyriker blir plassert i «diktarstigen» ved senteret.

## Referanser


## Litteratur
* 

## Eksterne lenker
*
Tannadice Park

**Tannadice Park** er et fotballstadion i Dundee i Skottland og er hjemmebanen til fotballlaget Dundee United. Rett ved siden av ligger Dens Park, som har en kapasitet på 11&nbsp;506 tilskuere, og er hjemmebanen til byrivalen Dundee FC. Dens Park og Tannadice Park er de to nærmestliggende fotballbanene i verden.

Tannadice Park har blitt påbygget flere ganger, og ble gjenåpnet i sin nåværende utforming i 1997, da de to to-etasjes tribunene «George Fox» og «East Stands» (senere omdøpt til «The Eddie Thompson Stand» i 2008) ble åpnet i 1992 og 1994; og alle tribunene ble ombygget til å huse bare sitteplasser, og tribunen «Main Stand» fikk en påbygging i 1997, med et eget navn, «The Fair Play Stand».

## Tribuneseksjonene

Tannadice har følgende tribuner:

**The Jerry Kerr Stand** er opprinnelig bygget i 1962 og var blant de første i Storbritannia som ble bygget som balkong. Tribunen har en karakteristisk L-form og går fra midtlinjen mot den sørlige delen av banen, rundt banens sørøstlige hjørne, og ender omtrent ved mållinjen mot øst. Den var opprinnelige den eneste tribunen med bare sitteplasser, fram til Taylor-rapporten ble lagt fram og de øvrige tribunene måtte ombygges. Den ble inntil 2003 kalt «Main Stand», men ble da omdøpt til ære for Jerry Kerr, den tidligere spilleren og manageren for Dundee United, som også ledet byggingen av tribunen. Etter de senere ombyggingene av de øvrige tribunene huser denne tribunen nå bortelagets supportere.

**The Fair Play Stand** er den nyeste konstruksjonen, bygget i 1997, og selv om den har et eget navn, er den i realiteten en utbygging av den daværende «The Main Stand», og sørget for at sørsiden av denne siden av banen også ble dekket av tribuner. Navnet stammer fra en liten tribune som tidligere stod i hjørnet, og dette navnet var en æresbevisning klubben og supporterne fikk fra FIFA, etter at klubben spilte UEFA-cupfinalen mot IFK Göteborg i 1987. Denne tribunen er også avsatt til bortelagets supportere.

**The West Stand** blir ofte omtalt under kallenavnet *The Shed* («*skuret*»), og dette skyldes at denne tribunen fram til 1980 var den eneste tribunen som hadde tak. Det opprinnelige taket, fra 1957, er fortsatt i bruk, og denne tribunen er den minste og mest populære og familievennlige. Siden 1994 har det vært seter på den tidligere ståtribunen, men deler av den gamle ståtribunen er synlig på sidene, der man er i «skyggen» av de øvrige tribunene.

**The George Fox Stand** har navn etter en klubbdirektør som jobbet for klubben i mange år. Den to-etasjes tribunen ble bygget i 1991&ndash;92 langs den nordlige siden av banen, og var den første som ble bygget med bare sitteplasser.

**The Eddie Thompson Stand** (avbildet i infoboksen) ble åpnet i 1994 under navnet *East Stand* og fikk samme utforming som den tilknyttede tribunen George Fox Stand, og har to etasjer med seter. Tribunen har nå de mest høylytte tilskuerne. I mars 2008 ble den oppkalt etter den tidligere klubblederen Eddie Thompson, som nå er syk.
## Eksterne lenker
*
Matt Belsante

**Matt Belsante** (født 5. oktober 1984) er en amerikansk big band vokalist og låtskriver fra Nashville, Tennessee. Belsantes musikk omfatter jazz, pop og swing, og i likhet med unge stjerner som Michael Bublé og Jamie Cullum synger han inspirert av gamle croonere som Frank Sinatra og Tony Bennett.

I sin oppvekst ble Matt Belsante påvirket av innspillinger av Sinatra og jazz-plater av Duke Ellington, Count Basie og Ella Fitzgerald. 12 år gammel startet han å spille saksofon og han spilte i skoleband hvor han etterhvert fant ut at han også hadde talent for sang. Mens han gikk på Neuqua Valley High School i Naperville vant han den prestisjefylte prisen Louis Armstrong Jazz Award både som vokalist og som instrumentalist. Han lærte seg deretter å spille gitar og startet med egne komposisjoner parallelt med at han avla sin universitetsgrad i ingeniørvitenskap og økonomi.

Etter en TV-opptreden i 2006 fikk Belsante platekontrakt med GreenHill Music hvor han spilte inn julealbumet *White Christmas*. De gjorde han samtidig til frontfigur for en landsdekkende promoteringskampanje for plateselskapet, og han fikk mye medieoppmerksomhet for dette. I 2008 ga han ut albumet *Blame It On My Youth* som består både av gamle big band-låter og hans egne komposisjoner.

## Diskografi
### Album
* *[[White Christmas (album)|White Christmas]]*, 2007, Green Hill Productions
* *[[Blame It On My Youth (album)|Blame It On My Youth]]*, 2008, Green Hill Productions
* *When You're Smiling,* 2015, Green Hill Productions
* *Nice 'N' Easy*, 2018, Green Hill Productions

## Referanser


## Eksterne lenker
* 
* Profil hos Green Hill Music
VM i friidrett 2009 – Tresteg menn

Øvelsen **[[Tresteg]] herrer** ved **[[VM i friidrett 2009]]** ble avholdt på Olympiastadion i Berlin den 16. og 18. august.

Norge var ikke representert i øvelsen.

## Medaljevinnere

## Rekorder

*Phillips Idowu slo Évoras verdensårsbest i konkurransen med ett hopp på 17,73&nbsp;meter.

## Kvalifikasjonskrav

## Program

## Resultater
### Kvalifisering
Kvalifisering: Alle utøvere som klarte direktekvalifiseringskravet på 17,15 m eller de 12 utøverne med beste resultater gikk videre til finalen.

} || A ||align=left| Charles Friedek ||align=left|  ||  ||  ||  || ***'||
|- 
|  || A ||align=left| [[Yochai Halevi]] ||align=left|  || || ||  || ***'||
|}

### Finale

## Eksterne lenker
* Trestegresulatater. IAAF. Besøkt 16 2009-08-16.
Olaf Brastad

**Olaf Brastad** (født 4. oktober 1954) er en tidligere lokalpolitiker i Holmestrand for By- og Bygdelista som han var initiativtaker til opprettelsen av. Han var styreleder i miljøorganisasjonen Bellona hvor han nå arbeider som seniorrådgiver.

Fra 1992 til 1999 var han ordfører i Holmestrand. På begynnelsen av 2000-tallet var han styreleder i Teater Ibsen.

Han er utdannet barnevernspedagog ved Sosialhøgskolen i Bergen. 

## Referanser
Studentfabrikk

**Studentfabrikk** er et norsk historisk uttrykk for et mer intensivt gymnasium som innebærer et kortere løp frem til examen artium, som regel ett- eller toårige. Historisk ble personer som tok examen artium kalt *studenter*, ettersom denne eksamenen opprinnelig ble gjennomført av universitetet selv og hadde videre universitetsstudier som formål. Studentfabrikker var populære blant bondestudenter som kom til hovedstaden for å ta examen artium på 1800-tallet og første halvdel av 1900-tallet. De siste studentfabrikkene ble nedlagt omtrent samtidig med at gymnaset ble erstattet av dagens videregående skole. *Studentfabrikk* er et historisk begrep og brukes ikke om noen skoler i dag. Hovedgrunnen er at det i dag er opprettet videregående skoler de fleste steder i landet og at det ikke lenger er nødvendig å reise til en større by, og at dagens videregående skoler favner langt bredere enn gamle dagers gymnasers fokus på universitetsstudier.

## Studentfabrikker
### Oslo
*Heltbergs studentfabrikk (1800-tallet)
*Haagaas Artiumskursus (1915–1955)
*Grimelands skole (1905–ca. 1950)
*Oslo kommunale kveldsrealskole og gymnas (til 1970-tallet)

### Voss
*Paul Berg Studentfabrik (1800-tallet)
Mount Marcy

**Mount Marcy** (Marcy-fjellet) er den høyeste toppen i Adirondack-fjella og i staten New York. Toppen, som er et svært populært turmål, ligger i Essex fylke og er 1629 meter over havet. Fjellet er stort sett skogkledd, men de siste 60–70 metrene ligger over tregrensa.

Fjellet har navn etter guvernør William L. Marcy, som godkjente flere offentlige undersøkelser av Adirondack-området. I blant benyttes navnet *Tahawus*, et indiansk ord som betyr «sky-deleren». Det er imidlertid tvilsomt om dette har vært brukt som et lokalt navn før europeerne kom. 

Første registrerte bestigning av Mount Marcy skjedde i 1837 av ei gruppe under ledelse av Ebenezer Emmons. I dag går det gode stier, og det er ikke nødvendig å ha fjellklatrererfaring for å komme til toppen. Den enkleste ruta går fra nordvest og kalles *Van Hoevenberg-ruta*. Den starter ved turisthytta *Adirondak Loj*. Herfra er turen opp drøyt 11 kilometer. Store deler av nedturen er velegna for ski eller snøbrett.

I passet mellom Mount Marcy og Mount Skylight ligger den lille sjøen Lake Tear of the Clouds, som er den høyestliggende kilden til Hudsonelva. 

I september 1901 hadde visepresident Theodore Roosevelt vært med på en tur til toppen av Marcy, da han fikk melding om at president William McKinley, som hadde vært utsatt for et attentat ei drøy uke før, var blitt dårligere. Roosevelt og følget gav seg straks i veg, først 16 kilometer til fots, så 6-7 mil med hest og vogn på dårlige veger nattestid til nærmeste jernbanestasjon. Turen er blitt legendarisk, og den delen som gikk med hest, har i dag offisielt navnet *The Roosevelt-Marcy Trail*. På jernbanestasjonen i North Creek fikk de vite at McKinley var død. De tok tog til Buffalo, der Roosevelt avla presidenteden.

Det finnes fjell med dette navnet også i statene Oklahoma, Massachusetts og Colorado.

## Galleri


Fil:Mt Marcy summit seen from near Little Marcy NY.jpg
Fil:Mt Marcy Adirondacks.jpg 


## Referanser
Happy Birthday Sweet Sixteen

**«Happy Birthday Sweet Sixteen»** er en amerikansk popsang med melodi av Neil Sedaka og tekst av Howard Greenfield. Den ble utgitt av Sedaka på single for RCA Victor i 1961. 

## Andre versjoner
Det svenske dansebandet Flamingokvintetten spilte i 1968 inn en engelskspråklig coverversjon av sangen som 3. august 1968 nådde førsteplassen på Tio i topp og 27. august førsteplassen på Kvällstoppen.

Flamingokvintetten spilte samme år også inn melodien med svensk tekst. Tittelen var «Hon är sexton år i dag» og innspillingen kom på Svensktoppen.

En versjon med samme tekst ble spilt inn av dansebandet Larz-Kristerz på CD-platen *Stuffparty 1* i 2003.

I 2009 spilte Damian McGinty fra Celtic Thunder inn en coverversjon. Den ble utgitt på gruppas CD-plate *Take Me Home*.

## Norsk versjon
Lasse Hovd har skrevet en norsk tekst. Den norske tittelen er «Hun er atten år i dag». 

### Innspilling
*Ole Ivars. Utgitt på singlen Troll TR&nbsp;250 i 1968.

## Listeplasseringer

## Referanser
Eyvind Vedéne

**Eyvind Halfdan Vedéne** (1880–1953) var en norsk operasanger og regissør.

Etter prøvesynging for Edvard Grieg og Johan Svendsen studerte han  i Berlin og debuterte 1902 ved Nationaltheatret. Det ble engasjement ved Oscarsteatern i Stockholm som var nyetablert i 1906. Etter noen år ved Trondheim teater 1914–1917, Centralteatret 1917–1923, samt korte jobber ved Opera Comique, ble han av Bjørn Bjørnson engasjert ved Nationaltheatret som regissør for operaer 1923–1950, som han også var ved Folketeatret i 1952.

Eyvind Vedéne var leder av Norsk Operasangerforbund 1945–1951.

## Referanser
Klarspråksprisen

**Klarspråksprisen** er forvaltningspriser som skal belønne godt, klart og brukervennlig språk i offentlig sektor. Hovedprisen for staten ble opprettet i 2009. 

Prisene deles ut årlig av Kommunal- og distriktsdepartementet.

## Prisvinnere
* 2009: Statens lånekasse for utdanning
* 2010: Utlendingsdirektoratet
* 2011: Statens pensjonskasse
* 2012: Statens vegvesen
* 2013: Barne-, likestillings- og inkluderingsdepartementet
* 2014: Statens innkrevingssentral
* 2015: Lotteri- og stiftelsestilsynet
* 2016: Skattedirektoratet
* 2017: Utdanningsdirektoratet
* 2018: Utlendingsnemnda
* 2020: Arbeidstilsynet
* 2022: Miljødirektoratet

## Referanser


## Eksterne lenker
* Klarspråkprisene, Språkrådet
* Retningslinjer for klarspråksprisene til stat, kommune og fylkeskommune, Regjeringen
Bente Hagem

**Bente Hagem** (født 1953) er en norsk næringslivsleder. Hun har hatt direktørstillinger i blant annet Statoil og Statnett, og har hatt en rekke styreverv innen petroleums- og kraftindustrien.

## Karriere

Hagem gikk på Southbury High School i Connecticut i USA, og tok examen artium ved Frydenberg gymnas i Fredrikstad i 1973. Etter grunnfag i sosiologi utdannet hun seg til sivilagronom med spesialisering i industriell økonomi ved Norges landbrukshøgskole 1975–1980. Hun fikk sin første direktørjobb som 33-åring da hun ble slakteridirektør i Fellesslakteriet (Nortura).

Hun hadde direktørstillinger i Statoil i 1990-årene, blant annet som konserndirektør for «Gas Business Development». Deretter var hun konserndirektør (Europadirektør) i Statnett fra 2001 til 2019. I denne stillingen var hun også styreleder for el-børsen Nord Pool Spot og styreleder i European Network of Transmission System Operators for Electricity i Brussel, en sammenslutning av 41 europeiske kraftsystemoperatører, fra 2015 til 2019. I 2019 ble hun utnevnt til nasjonal ekspert i Europakommisjonen med arbeidssted i Brussel.

Hagem har også vært styremedlem i NSB og hovedstyremedlem i NHO. Hun satt i det regjeringsoppnevnte Gassteknologiutvalget. Til sammen har hun sittet i over 30 styrer og utvalg. I 2020 ble hun styremedlem i Bonheur ASA, et børsnotert selskap kontrollert av Fred. Olsen og Anette Olsen som eier en rekke selskaper innen skipsfart og petroleumsindustri samt NHST Media Group.

## Referanser
Keith N. Allen

**Keith Nichols Allen** (født 22. juni 1908, død 21. september 1944 ved Murmansk) var en offiser fra United States Army Air Force under andre verdenskrig. Han var en av to personer fra USA, som ble tildelt Krigskorset med sverd, Norges høyeste utmerkelse.

## Biografi
Allen var fra Cook County i Illinois.

Under andre verdenskrig tjenestegjorde han som oberstløytnant i United States Army Air Force. Han var blant annet engasjert i trafikk mellom Storbritannia og Sverige, der nordmenn ble fløyet over til Storbritannia. I et oppdrag i juli 1944 brakte han med et V2-missil tilbake. 

Fra juni til september 1944 ledet han tolv tokt med forsyninger av våpen, ammunisjon og matvarer til norske motstandsgrupper. På ett av disse toktene slapp Allens fly ut Knut Erik Moe og Anton Arild, som satte opp og opererte radiostasjonen «Aslaug» under bombingen av det tyske slagskipet «Tirpitz» i Altafjorden.

I september 1944 var han pilot i 1403d Base Unit. Den 20. september 1944 tok han av fra Leuchars i Skottland. Samtidige kilder omtaler at toktets mål var å slippe forsyninger til norske hjemmestyrker i Nord-Norge. I boken *Usynlige soldater. Nordmenn i Secret Service forteller* oppgis det at toktet slapp ut to norske Secret Intelligence Service-agenter, Torstein Raaby og Kaare Karlsen, slik at disse allerede 23. september kunne etablere radiostasjonen med kodenavnet «Delfin» i Kirkenes.

Over Norge fikk flyet problemer med den ene motoren, men klarte likevel å nå sitt mål og slippe lasten. Motoren tok deretter fyr. Ved tapet av motorkraft besluttet Allen at en tilbaketur over Nordsjøen ville være for risikabel og han satte derfor i stedet kurs for Sovjetunionen. 

Ved forsøk på landing ved Murmansk kom flyet, uten at piloten var klar over det, inn over et sovjetiske slagskip. Flyet slo på alle lys og sendte ut internasjonalt nødsignal. Fra sovjetiske batterier kom det imidlertid ild, som slo ut flyets andre motor, påførte skader på venstre ror og vinge, samt satte flyet i brann. Allen beordret flyets besetning på fire om å forlate flyet i fallskjerm, men satte selv livet til før han klarte å følge etter, da flyet eksploderte. De fire øvrige returnerte senere til Storbritannia.

Allen ble i statsråd 9. mars 1945 tildelt Krigskorset med sverd «for fremrakende innsats for Norges sak under krigen.» Han ble etter sin død også tildelt USAs Distinguished Service Cross.

## Referanser


## Kilder
* Erik Gjems-Onstad (red.): ''Krigskorset og St. Olavsmedaljen med ekegren'', Oslo: Grøndahl Dreyer, 1995, s. 137–139
* Bjørn A. Rørholt og Bjarne W. Thorsen: ''Usynlige soldater. Nordmenn i Secret Service forteller'', Oslo: Aschehoug, 1990
Karl Nissen

**Karl Nissen** (født 27. februar 1879, død 14. mai 1920) var en norsk pianist og pedagog,  musikkjournalist og dirigent.

Han var sønn av pianist Erika Nissen og lege Oscar Nissen, og gikk i lære hos moren. Han opptrådte første gang offentlig på sin mors konsert i 1897. 

Nissen studerte hos den verdenskjente Ferrucio Busoni i Berlin, og foretok konsertreiser til blant annet Berlin, Praha, Antwerpen, Odessa og flere steder i Skandinavia. Han slo seg deretter til ro i hjembyen, og ga konserter med blant andre skuespilleren Gyda Christensen 1908-10. Han ga også en rekke duo-konserter sammen med pianistene Nils Larsen og Fridtjof Backer-Grøndahl, blant annet Mozarts dobbeltkonsert for to klaverer.

Karl Nissen ble i 1907 gift med skuespillerinne ved Nationaltheatret Aagot Kavli, søster av maleren Arne Kavli.

Nissen var lærer ved Musikkonservatoriet i Oslo. Blant hans elever var David Monrad Johansen, og Elisabeth Munthe-Kaas som debuterte 1906. Han var formann i Norske Musikklæreres Landsforbund fra 1918 til 1920.

I 1911 ble han dirigent for det blandete koret Cæciliaforeningen, etterfulgt etter sin død av Leif Halvorsen. Nissen dirigerte også Musikforeningen fra 1913 til 1918 og
Handelsstandens Sangforening i Oslo fra 1919 til sin død. Han var musikkanmelder i Aftenposten fra 1912 til 1917.

Karl Nissen mottok Kongens fortjenstmedalje i gull i 1912.

## Referanser